VENDIM
Nr. 220, datë 13.4.2022

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “SISTEMIM I LAGJES “29 MARSI”, BLLOKU “ZJARRFIKËSJA”, PATOS”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Sistemim i lagjes “29 Marsi”, blloku “Zjarrfikësja”, Patos”.
2. Shpronësimi bëhet në favor të Bashkisë Patos. 
3. Pronarët e pasurive të paluajtshme, pronë private, që shpronësohen, kompensohen, në vlerë të plotë, sipas masës përkatëse, që paraqitet në tabelën bashkëlidhur këtij vendimi, për pasurinë e llojit “truall” dhe “godinë ekonomike”, me një vlerë të përgjithshme prej 1 569 618.16 (një milion e pesëqind e gjashtëdhjetë e nëntë mijë e gjashtëqind e tetëmbëdhjetë pikë gjashtëmbëdhjetë) lekësh.
4. Masa e shpërblimit për pronarët që shpronësohen është 1 569 618.16 (një milion e pesëqind e gjashtëdhjetë e nëntë mijë e gjashtëqind e tetëmbëdhjetë pikë gjashtëmbëdhjetë) lekë dhe përballohet nga buxheti i Bashkisë Patos.
5. Vlera e shpenzimeve procedurale, në masën 50 000 (pesëdhjetë mijë) lekë, përballohet nga Bashkia Patos.
[bookmark: _GoBack]6. Shpronësimi fillon menjëherë pas botimit të këtij vendimi në Fletoren Zyrtare dhe afati i përfundimit të shpronësimit është brenda 3 (tre) muajve nga data e hyrjes në fuqi të tij.
7. Pronarët e pasurive të paluajtshme, pronë private, të pasqyruar në tabelën që i bashkëlidhet këtij vendimi, kompensohen, për efekt shpronësimi, pasi të kenë paraqitur dokumentacionin justifikues, për likuidim, pranë Bashkisë Patos.
8. Bashkia Patos kryen procedurat për likuidimin e pronarëve të shpronësuar, sipas përcaktimeve të bëra në këtë vendim. 
9. Afati i fillimit dhe i përfundimit të punimeve është në përputhje me afatet e parashikuara nga Bashkia Patos.
10. Agjencia Shtetërore e Kadastrës, brenda 30 (tridhjetë) ditëve nga data e miratimit të këtij vendimi, nis procedurat për hedhjen e gjurmës së projektit mbi hartën kadastrale, sipas planimetrisë së shpronësimit të miratuar, dhe bën regjistrimin e kalimit të pronësisë për pasuritë e shpronësuara në favor të Bashkisë Patos.
11. Agjencia Shtetërore e Kadastrës pezullon të gjitha transaksionet me pasuritë e shpronësuara deri në momentin kur do të realizohen procesi i hedhjes së gjurmës së projektit mbi hartën kadastrale dhe regjistrimi i kalimit të pronësisë në favor të Bashkisë Patos për pasuritë e shpronësuara.
12. Ngarkohen Ministria e Infrastrukturës dhe Energjisë, Bashkia Patos, Agjencia Shtetërore e Kadastrës dhe Agjencia Shtetërore për Shpronësimin për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

LISTA PËRFUNDIMTARE E PRONARËVE PRONË PRIVATE QË SHPRONËSOHEN NGA NDËRTIMI I PROJEKTIT “SISTEMIM LAGJJA 29 MARSI, BLLOKU ‘ZJARRFIKËSJA’, PATOS

	Nr.
	Emër Atësi Mbiemër
	ZK
	Nr. i pasurisë 
	Sipërf. e përgj. truall m2
	Sipërf.e prekur truall m2
	Çmimi për truall (lekë/m2)
	Vlera e truallit
	Funks.i godinës
	Sipërf. e ndërtesës m2
	Sipërf. e prekur ndërtesës m2
	Çmimi njësi m2/banesa
	Përqindja e amortizimit
	Vlera e ndërtesës
	Vlera e përgjithshme
	Shënime

	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	

	1
	Kujtim Hoxha
	2890
	1/50
	64
	64
	2848
	182,272.00
	 
	0
	0
	 
	 
	 
	182,272.00
	Konfirmuar nga ASHK-ja

	2
	Kujtim Hoxha
	2890
	1/77
	35
	35
	2848
	99,680.00
	Godine ekonomike 1-katëshe +1 kat nëntokë
	35.5
	35.5
	28000
	21%
	1,287,666.2
	1,387,346.16
	Konfirmuar nga ASHK-ja

	 
	Vlera totale
	 
	 
	 
	 
	 
	 
	 
	 
	 
	 
	 1,569, 618.16 
	 

	
	
	
	
	
	
	
	
	
	
	
	
	
	



